
Text rozhodnutia
Súd: Krajský súd Banská Bystrica Spisová značka: 24S/114/2017 Identifikačné číslo súdneho spisu: 6017200533 Dátum vydania rozhodnutia: 24. 01. 2019 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2019:6017200533.3 Uznesenie Krajský súd v Banskej Bystrici v senáte zloženom z predsedníčky senátu JUDr. Aleny Antalovej a členiek senátu JUDr. Jany Novotnej a Mgr. Ivany Datlovej v právnej veci žalobcu: Liečebné termálne kúpele, a.s., Sklené Teplice 100, 966 03 Sklené Teplice, IČO: 31 642 721, zast. AK Suchoňová & Partners, s.r.o., so sídlom Komenského 4, 974 01 Banská Bystrica, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, o preskúmanie zákonnosti rozhodnutia žalovaného č. 1119175/2017 zo dňa 26. júna 2017, takto r o z h o d o l : O p r a v u j e záhlavie Rozsudku Krajského súdu v Banskej Bystrici č. k. 24S/114/2017-71 zo dňa 26. júla 2018 tak, že sídlo právneho zástupcu žalobcu správne znie: „Komenského 4, 974 01 Banská Bystrica“. o d ô v o d n e n i e : 1. Žalobca sa žalobou doručenou Krajskému súdu v Banskej Bystrici ako správnemu súdu dňa 24. augusta 2017 domáhal preskúmania zákonnosti rozhodnutia žalovaného a žiadal, aby správny súd napadnuté rozhodnutie žalovaného č. 1119175/2017 zo dňa 26. júna 2017 zrušil a vec vrátil žalovanému na ďalšie konanie. 2. Krajský súd v Banskej Bystrici Rozsudkom č. k. 24S/114/2017-71 zo dňa 26. júla 2018 podľa § 190 zákona č. 162/2015 Z.z. Správny súdny poriadok (ďalej len „SSP) žalobu zamietol. Druhou výrokovou vetou žalobcovi náhradu trov konania nepriznal. 3. Podľa § 139 ods. 1 SSP v písomnom vyhotovení rozsudku sa po slovách „V mene Slovenskej republiky“ uvedie označenie správneho súdu, mená a priezviská sudcov rozhodujúcich vo veci, presné označenie účastníkov konania a ich zástupcov, účasť prokurátora, označenie prejednávanej veci, znenie výroku, odôvodnenie, poučenie o prípustnosti kasačnej sťažnosti, o lehote na podanie kasačnej sťažnosti, o náležitostiach kasačnej sťažnosti, o povinnom zastúpení advokátom v kasačnom konaní alebo o neprípustnosti opravného prostriedku, deň a miesto vyhlásenia. 4. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1 Q.. 5. Právny zástupca žalobcu AK SUCHOŇOVÁ & PARTNERS, s.r.o., IČO: 47 234 784, mal v čase podania správnej žaloby v obchodom registri Okresného súdu Banská Bystrica, odd. Sro, vložka č. 20464/S zapísanú adresu sídla na ul. Skuteckého 12, 974 01 Banská Bystrica. V priebehu konania právny zástupca žalobcu zmenil adresu svojho sídla na adresu Komenského 4, 974 01 Banská Bystrica. V čase vyhlásenia napadnutého rozsudku, t. j. ku dňu 26. júla 2018 mal právny zástupca žalobcu sídlo na adrese Komenského 4, 974 01 Banská Bystrica. V záhlaví predmetného rozsudku správneho súdu č. k. 24S/114/2017-71 zo dňa 26. júla 2018 bola teda nesprávne uvedená (pôvodná) adresa sídla právneho zástupcu žalobcu. 6. Z vyššie uvedeného vyplýva, že záhlavie predmetného rozsudku č. k. 24S/114/2017-71 zo dňa 26. júla 2018 obsahuje zrejmú nesprávnosť, a preto správny súd postupom podľa § 143 SSP týmto uznesením vykonal jeho opravu tak, že v záhlaví predmetného rozsudku uviedol správnu adresu sídla právneho zástupcu žalobcu ku dňu jeho vyhlásenia. 7. Toto rozhodnutie prijal senát krajského súdu pomerom hlasov 3:0 (§ 139 ods. 4 v spojení s § 147 ods. 2 SSP). Poučenie: Proti tomuto uzneseniu je prípustná kasačná sťažnosť v lehote jedného mesiaca od doručenia tohto rozhodnutia, podaná na Krajskom súde v Banskej Bystrici. V kasačnej sťažnosti sa musí okrem všeobecných náležitostí podania podľa § 57uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a za akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2019:6017200533.3 (dáta aktuálne k 14. 11. 2026). Záväzné je znenie zverejnené súdom.




